சீரியம் நைட்ரைடு

சீரியம் நைட்ரைடு (Cerium nitride) என்பது CeN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியமும் நைட்ரசனும் சேர்ந்து இந்த இருமச்சேர்மம் உருவாகிறது.

தயாரிப்பு
850–900 °செல்சியசு வெப்பநிலையில் சீரியமும் நைட்ரசனும் சேர்ந்து வினைபுரிவதால் சீரியம் நைட்ரைடு உருவாகும்.

2Ce + N2 -> 2CeN

இயற்பியல் பண்புகள்
2557 பாகை செல்சியசு வெப்பநிலையில் சீரியம் நைட்ரைடு உருகும்.  பழுப்பு நிற தூளாக இது  உருவாக்குகிறது. ஓர் அரை உலோகக் கடத்தியாக செயல்படும் இச்சேர்மம் உலர்ந்த காற்றில் நிலையானதாகும்.

பயன்
யுரேனியம் மோனோ நைட்ரைடின் பண்புகளை ஒப்புருவாக்க சீரியம் நைட்ரைடு பயன்படுத்தப்படுகிறது. 

 மேற்கோள்கள்

பகுப்பு:சீரியம் சேர்மங்கள்
பகுப்பு:நைட்ரைடுகள்